Pierneef bied 4 platsak-konserte aan | Netwerk24
19 Januarie 2020 18:00
Elke konsert kos net R100, maar hoe meer konserte jy bywoon, hoe goedkoper word dit.
As jy twee konserte bywoon, kos dit R90 per konsert.
Drie konserte kos R80 per konsert en as jy al vier konserte bywoon, kos dit R70 per konsert.
* Op 29 Januarie bied die sangeres Amanda Strydom saam met die pianis Coenraad Rall 'n konsert aan.
Strydom sing 'n paar liedjies uit haar repertoire. In Maart bied sy en Rall 'n nuwe musiekproduksie, Nostalgie, op die Klein Karoo Nasionale Kunstefees in Oudtshoorn aan. Die konsert begin om 19:00.
* Die Leon Gropp, ook bekend as aanbieder op die kykNET-joernaalprogram Ontbytsake, sing op 30 Januarie sy toonsettings van verskeie gedigte asook sy eie liedjies.
Hy speel kitaar en Marcel Denman begelei hom op klavier. Die konsert begin om 19:00.
Chanie Jonker, Jannie du Toit en Susan Mouton in Bonjour Monsieur Brel.
* Die sanger Jannie du Toit voer op 31 Januarie sy gewilde produksie Bonjour Monsieur Brel met die musiek van die Belgiese troebadoer Jacques Brel op. Hy sing in Frans, Afrikaanse, Engels en Nederlands. Susan Mouton begelei hom op tjello en Chanie Jonker op klavier en trekklavier.
Wynand van Vollenstee in Willie wil wheelie.
* Die akteur Wynand van Vollenstee, bekend om sy rol as Gielie in die kykNET-sitkom Huis Lelieveld, maak op 1 Februarie sy debuut in die Pierneef-teater met die produksie Willie wil Wheelie.
Hy vertolk die rol van Willie Reyneke wat die droom koester om 'n verskil in jongmense se lewens te maak, maar ongeskikter kinders en onmoontlike ouers belemmer dit.
Sy tweede droom is om 'n biker te word, met leer en sidesaddles.
Hy besit egter nie 'n motorfiets nie en die Boksburg Brekers-motorfietsklub sal hom as lid moet aanvaar ...
Dit begin om 19:00.
* Skakel 012 329 0709 of stuur 'n e-pos na info@pierneefteater.co.za om te bespreek.
Meer oor: Amanda Strydom | Leon Gropp | Wynand Van Vollenstee | Jannie Du Toit | Pierneef-Teater | Musiek | Teater | Platsak-Konserte